भगोड़ा घोषित बिहार के मंत्री ने दिया इस्तीफा  
सहकारिता मंत्री रामाधार सिंह पर 1992 में औरंगाबाद में सांप्रदायिक भाषण देने का आरोप है। मई 1995 में एक अदालत ने उन्हें भगोड़ा घोषित किया था।
बिहार के सहकारिता मंत्री रामाधार सिंह ने अपने पद से इस्तीफा दे दिया। उन्हें एक अदालत ने भगोड़ा घोषित किया था। सूत्रों ने बताया कि सिंह ने अपना इस्तीफा मुख्यमंत्री नीतीश कुमार को भेज दिया।  उन्होंने यह इस्तीफा विपक्षी राजद की इस मांग के मद्देनजर दिया है कि सिंह को तत्काल मंत्रिमंडल से हटाया जाना चाहिए। सिंह पर 1992 में औरंगाबाद में सांप्रदायिक भाषण देने का आरोप है। मई 1995 में एक अदालत ने उन्हें भगोड़ा घोषित किया था।